گؤرونن یوخام بو دونیادا، پایلاشام بیریله پایلانمالیلاری. بو دونیا دئدیم، بو دونیا ائشیتدیـییم اوچون، بلکه بو دونیا "او دونیا"دیر من بیلمیرم. آدیمی یازیرام دفتره، آدیمدان خبر یوخدور. اوزاق یولدان گلمیشم. چوخ اوزاقلاردان، یولومون باشلانیشی ساغدان ایدی یوخسا سولدان بیلمیرم. هردن سولدان گئدیرم، هردن ساغدان. یولوم ساغا دیر یوخسا سولا، بیلمیرم.
یول یولچو ایستر. یول یولچو سئور. یولچو اولماسا یول نهیه گرکدیر. یولدا آیاق ایزلری چوخدور. آیاق ایزلری، گاه سولا گئدیر، گاه ساغا. یولون درهلری بول-بول تپهلری تپه یوخ، آشیلماز قایالار، گاه سئل باسیر، گاه کؤرپولر آسیلیب. ساغدان گئدیرم-گئدیم، سولدان گئدیرم-گئدیم، گئدیلن یوللاری وورمامیشام. تکجه ایشیم یولچولوقدور. کؤرپو اولسا کؤرپودن کئچهرم، اولماسا قایایا دیرماشارام. قایالاری یازماغا، کؤهوللری قازیب، ایز قویماغا نه واقتیم وار، نه حالیم.
کئچدیییم یوللارا باخیرام، مندن خبر یوخ، ایزیم یوخ، سؤزوم یوخ دیر. گؤرونن دونیادا یوخام، وارسامسا اؤزومه، اولدوغوم واقت وارام.
azb_Arab azb_Arab azb_Arab